elektronisk betalingssystem
Store norske leksikon,Teknologi og industri,IT,Digital valuta
Elektronisk betalingssystem er systemer for betaling av varer og tjenester utelukkende ved bruk av informasjonsteknologiske hjelpemidler. Elektroniske betalingssystemer kan ta mange ulike former:
Betalingskort Det mest utbredte systemet bygger på betalingskort, hvor kjøperen drar kortet gjennom en terminal hos selgeren, legitimerer seg med en egen kode, og bekrefter at kjøpesummen er korrekt. Systemet sjekker opplysninger om kjøperens konto direkte mot banken, og dersom alt er i orden, overføres beløpet til selgers konto. Nettbank De aller fleste benytter i dag Internett til å administrere sine konti og gjennomføre betalinger, som regel gjennom nettbank eller mobilbank. Klippekort Elektronisk klippekort, er en form for elektronisk betalingssystem som foreløpig hovedsakelig er brukt ved bomsystemer for veitrafikk. Kunden forhåndsbetaler et antall passeringer. Ved hver passering identifiseres kunden ved hjelp av en elektronisk brikke, og kortet «klippes». Kryptovaluta Kryptovaluta kan benyttes som et betalingssystem. I dette tilfellet vil ofte en kode eller brukernavn/passord være tilstrekkelig for å kunne gjennomføre en betaling. Betaling med kryptovaluta kan være anonymt. Les mer i Store norske leksikon kommunikasjonsteknologi